b'\n_START_ARTICLE_\nUKhahlamba/Drakensberg park\n_START_SECTION_\nKulturne odlike\n_START_PARAGRAPH_\nOvo je tako\xc4\x91er jedno od arheolo\xc5\xa1ki najva\xc5\xbenijih podru\xc4\x8dja Ju\xc5\xbene Afrike, naseljeno od ranog kamenog do kasnog \xc5\xbeeljeznog doba. Slikarije na stijenama su nastale od neolitika, u razdoblju od oko 4.000 godina. Njih oko 1000 na strmim liticama su iznimne kvalitete, jako raznolikih tema (ples, lov, bitke, sakupljanje plodova i ritualni obredi) i na\xc4\x8dina oblikovanja \xc5\xbeivotinja i ljudi (iako ve\xc4\x87inom nagi, ne mo\xc5\xbee im se odrediti spol). Te predstavljaju duhovni \xc5\xbeivot lovaca-sakuplja\xc4\x8da, od 19. stolje\xc4\x87a na ovim prostorima nestalog naroda San.'